गुजरात में हार्दिक पटेल के साथी रहे कांग्रेस विधायक अल्पेश ठाकोर ने मध्यप्रदेश में भाजपा का खुलकर विरोध करने का ऐलान किया लेकिन साथ ही यह भी कहा कि ओबीसी, एससी-एसटी के मुद्दे पर कोई समझौता भी नहीं करेंगे। ओबीसी, एससी-एसटी के मुद्दे पर कांग्रेस का नजरिया स्पष्ट कराएंगे और घोषणा पत्र में जुड़वाएंगे। जो भी ओबीसी का नेता जीतेगा, उससे यह अपेक्षा की कि वह उनकी बातें उठाएगा, काम कराएगा।